

***VŠEOBECNE ZÁVÄZNÉ NARIADENIE***

***OBCE TOPOREC č.5/2014,***

***ktorým sa určuje miesto a čas zápisu na plnenie povinnej školskej dochádzky v základných školách v obci Toporec***

Obecné zastupiteľstvo v Toporci podľa § 6 ods. 1 a § 4 ods. 3 písm. g) zákona č. 369/1990 Zb. o obecnom zriadení v znení neskorších predpisov a podľa § 20 ods. 3 zákona č. 245/2008 Z. z. o výchove a vzdelávaní /školský zákon/ a o zmene a doplnení niektorých zákonov na tomto všeobecne záväznom nariadení (ďalej len „nariadenie“):

**§ 1**

**Úvodné ustanovenie**

Toto nariadenie upravuje miesto a čas zápisu dieťaťa na plnenie povinnej školskej dochádzky v základnej škole v obci Toporec (ďalej len „mesto“), ktorej zriaďovateľom je obec.

**§ 2**

**Miesto a čas zápisu na plnenie povinnej školskej dochádzky**

(1) Miestom zápisu na plnenie povinnej školskej dochádzky je sídlo základnej školy, ktorej

zriaďovateľom je obec: Základná škola Toporec, Školská 7/6 Toporec

(2) Zápis sa uskutočňuje pred nástupom na povinnú školskú dochádzku v Základnej škole Toporec v období od 15.januára do 15. februára kalendárneho roka.

(3) Týmto nariadením nie sú dotknuté ustanovenia všeobecne záväzného nariadenia obce o určení školských obvodov na území obce Toporec.

**§ 3**

**Záverečné ustanovenia**

(1) Zmeny a dodatky tohto nariadenia schvaľuje Obecné zastupiteľstvo v Toporci 3/5 väčšinou prítomných poslancov.

(2) Toto nariadenie bolo schválené Obecným zastupiteľstvom v Toporci dňa ...................

uznesením č. ........................

**§ 4**

**Účinnosť**

Účinnosť nadobudne 15-tým dňom po schválení obecným zastupiteľstvom.

V Toporci...................

........................................

PhDr. Jozef Potanko

starosta obce Toporec

Dátum vyvesenia na oznamovacej tabuli a internetovej stránke 24.04.2014

Dátum schválenia VZN ktorým sa určuje miesto a čas zápisu na plnenie povinnej školskej dochádzky v základných školách v obci Toporec : ................................

Dátum účinnosti VZNktorým sa určuje miesto a čas zápisu na plnenie povinnej školskej dochádzky v základných školách v obci Toporec: ..........................

Toto nariadenia nadobúda účinnosť ...................................